Juta (biljka)
<s>Juta (od indoarijskog jhōṭo, jhuṭo, staroindijski jūṭaḥ = pletenica kose) latinski: 
Corchorus, je tropska biljka iz roda od oko 40 - 100 vrsta skrivenosjemenica iz porodice slezovki.</s>

<s>Karakteristike</s>

<s>Juta je zeljasta jednogodišnja biljka koja izraste prosječno od 3 do 3,6 m u visinu, sa cilindričnom stabljikom debelom kao prst.</s><s>Radi vlakna se uzgajaju dvije slične vrste; Corchorus capsularis ili bijela juta, i Corchorus olitorius.</s><s>One se razlikuju samo po formi svojih sjemenih mahuna, te karakteristikama vlakana.</s>

<s>Većina sorti jute najbolje uspjeva na suhoj, pjeskovitoj ilovači, uz toplu, vlažnu klimu sa prosječnim mjesečnim količinama oborina od najmanje 7,5 do 10 cm / m² tokom perioda vegetacije.</s><s>Stabljika ima svjetlo zeleno lišće nazubljenih rubova, dugo od 10 do 15 cm, široko do 5 cm i male žute cvjetove.</s>

<s>Vlakna jute nalaze se ispod kore i okružuju drvenkasti centralni dio stabljike.</s><s>Juta se obično žanje nakon što biljka odcvjeta, ali prije nego što joj sjeme potpuno sazri.</s><s>Ako se juta ožanje prije toga, ima slabo vlakno, a ako se ostavi da joj sjeme sazri, vlakno je čvršće ali i grublje i nema karakterističan sjaj.</s>

<s>Historija eksploatacije</s>

<s>Juta je biljka čija je pradomovina Bengal (današnji Bangladeš).</s><s>Izvoz sirove jute iz Indijskog potkontinenta na zapad počeo je krajem 18. vijeka.</s><s>U to vrijeme juteno vlakno se prvenstveno 
koristilo za proizvodnju užadi, ta era završila je 1822., kad je proizvodnja jutene pređe otpočela u škotskom Dundeeu, koji je ubrzo postao centar za tu vrst industrije.</s>

<s>U indiji se počelo tkati jutu 1855., pa je Kalkuta postala centar.</s><s>Nakon podjele Britanske Indije - 1947., velik dio proizvodnje jute ostao je u Istočnom Pakistanu (današnji Bangladeš), u kom su podignuti brojni objekti za preradu.</s>

<s>Juta se i danas najviše uzgaja na Indijskom potkontinentu, pored tog i u Kini i Brazilu.</s><s>Dok su najveći uvoznici jutenih vlakana; Japan, Njemačka, Ujedinjeno Kraljevstvo, Belgija i Francuska.</s><s>Ona kao biljno vlakno zauzima drugo mjesto, odmah iza pamuka, a svijetska proizvodnja iznosi nekoliko 
miliona tona.</s>

<s>Izvori</s>

<s>Vanjske veze</s>

<s>Jute 
 juta</s>

<s>Sljezovke
Pripitomljene biljke</s>

